EkBass/fiwiki-20250220-pages-articles huggingface dataset:
RN Roma (1907)

RN Roma () oli Italian kuninkaallisen laivaston vuonna 1908 palvelukseen otettu Regina Elena -luokan pre-dreadnought-taistelulaiva. == Valmistus == Alus tilattiin La Spezian laivastontelakalta, missä köli laskettiin 20. syyskuuta 1903. Alus laskettiin vesille 21. huhtikuuta 1907 ja liitettiin laivastoon 17. joulukuuta 1908.Gardiner, Robert s. 344 == Palvelus == Alus poistettiin alusluettelosta 1. syyskuuta 1927. ==Lähteet== * * === Viitteet === Luokka:Regina Elena -luokan taistelulaivat Luokka:Italialaiset ensimmäisen maailmansodan taistelulaivat
RN Napoli

RN Napoli () oli Italian kuninkaallisen laivaston vuonna 1908 palvelukseen otettu Regina Elena -luokan predreadnought-taistelulaiva. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 21. lokakuuta 1903. Alus laskettiin vesille 10. syyskuuta 1905 ja liitettiin laivastoon 1. syyskuuta 1908.Gardiner, Robert s. 344 == Palvelus == Alus poistettiin alusluettelosta 3. syyskuuta 1926. ==Lähteet== * * === Viitteet === Luokka:Regina Elena -luokan taistelulaivat Luokka:Italialaiset ensimmäisen maailmansodan taistelulaivat Luokka:Regio Cantiere di Castellammare di Stabia
Viestijuoksun Suomen-mestaruuskilpailut 2015

Viestijuoksun Suomen-mestaruuskilpailut 2015 järjestettiin 4.–5. heinäkuuta Seinäjoella. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingfors IFK 41,02 Joona-Ville Heinä Ilari Mäkinen Erik Back Johan Versluis 2\. Turun Urheiluliitto 41,52 Jaakko Malmivirta Ville Wendelin Cheela Changala Lauri Kirkkola 3\. Esbo IF 41,81 Tommi Eerola Roope Saarinen Tuukka Huuskola Tobias Öhman 4 × 400 m 1\. Helsingfors IFK 3.16,84 Gustav Klingstedt Johan Versluis Jevgeni Aleksandrov Erik Back 2\. Noormarkun Nopsa 3.18,77 Antti Lempinen Matti Välimäki Teemu Lankinen Eemeli Välimäki 3\. Turun Urheiluliitto 3.19,21 Ville Wendelin Juho Launto Henri Hagelberg Lauri Kirkkola 4 × 800 m 1\. IK Falken 7.41,91 Mikael Bergdahl Jimmy Finnholm Simon Haglund Niclas Sandells 2\. Turun Urheiluliitto 7.43,31 Kennedy Charicha Saku Lehikoinen Marco Bertolotti Joonas Lehtinen 3\. Joensuun Kataja 7.50,36 Jukka Keskisalo Teemu Ruippo Arttu Vattulainen Jari Räsänen 4 × 1 500 m 1\. Joensuun Kataja 15.57,53 Jukka Keskisalo Oskari Pennanen Arttu Vattulainen Jari Räsänen 2\. Turun Urheiluliitto 15.58,02 Johannes Brunila Marco Bertolotti Kennedy Charicha Joonas Lehtinen 3\. IK Falken 16.04,87 Simon Haglund Jimmy Finnholm Mikael Bergdahl Niclas Sandells 3 × 3 000 m kävely 1\. Esbo IF 39.24,13 Elmo Koivunen Mikko Ruokolainen Eemeli Kiiski 2\. Turun Weikot Yleisurheilu 39.41,47 Timo Viljanen Hugo Leppäsyrjä Aleksi Ojala 3\. Keski-Uudenmaan Yleisurheilu 44.21,18 Jere Niemi Aatu Komulainen Jaakko Määttänen ===Naiset=== Aika 1. osuus 2. osuus 3. osuus 4. osuus 4 × 100 m 1\. Lahden Ahkera 47,15 Heli Halonen Elisa Hakamäki Jenna Pihkola Neea Honkala 2\. Helsingfors IFK 47,18 Jasmin Showlah Heini Vainionpää Cecilia Sandell Sanna Erkinheimo 3\. Helsingin Kisa-Veikot 47,28 Ifeoma Chukwuma Beda Eronen Sara Vorselman Kamilla Nurminen 4 × 400 m 1\. Turun Urheiluliitto 3.45,96 Saara Raitis Silja Pelto-Piri Venla Paunonen Aino Paunonen 2\. IK Falken 3.47,42 Cecilia Långnabba Mette Paavolainen Karin Storbacka Zenitha Eriksson 3\. IF Nykarlebynejden 3.48,51 Anna Julin Jonna Skrifvars Simone Wiklund Jonna Julin 4 × 800 m 1\. IK Falken 8.47,73 Heidi Eriksson Zenitha Eriksson Karin Storbacka Sandra Eriksson 2\. Turun Urheiluliitto 9.08,79 Venla Paunonen Pauliina Pelto-Piri Silja Pelto-Piri Aino Paunonen 3\. Helsingin Kisa-Veikot 9.16,59 Rauha Buchwald Katja Erävistö Hilkka Kontro Minna Lamminen 3 × 3 000 m kävely 1\. Espoon Tapiot 1 40.18,88 Henrika Parviainen Enni Nurmi Taika Nummi 2\. Espoon Tapiot 2 44.07,98 Hele Haapaniemi Heidi Oila Riina Perkiö 3\. Vasa IS 44.33,16 Mikaela Löfbacka Lycke Karlsson Vera Rauhala ==Lähteet== * Tulokset 1. päivä * Tulokset 2. päivä Luokka:Viestijuoksun Suomen-mestaruuskilpailut Luokka:Seinäjoen urheilutapahtumat Luokka:Vuoden 2015 yleisurheilu
Trajanuksen riemukaari

Trajanuksen riemukaari eli Porta Aurea on antiikin aikainen riemukaari Beneventon kaupungissa eli antiikin Beneventumissa Italiassa. == Historia == Riemukaari rakennettiin keisari Trajanuksen kunniaksi vuosien 114–117 välisenä aikana. Se juhlistaa keisarin voittoja Daakiassa ja uuden tien, Via Trajanan, avajaisia. Langobardien pitäessä valtaa kaupungissa 500 -luvun lopulta lähtien riemukaari otettiin osaksi kaupunginmuuria ja sen nimenä oli Porta Aurea. Rakennelmaa tutki renessanssin aikana Gianmarco Serlio ja Giovanni Battista Piranesi ikuisti sen piirrokseensa 1700-luvulla. Riemukaari on kokenut maanjäristyksiä ja sitä on korjattu niiden aiheuttamien vaurioiden sekä kulumisen vuoksi. Korjaustöitä on teetetty paavi Urbanus VIII:n aikana, vuonna 1661, vuonna 1713 osa riemukaaresta romahti, mutta vauriot korjattiin. Uusia korjauksia tehtiin vuonna 1792. Vuonna 1850 paavi Pius IX vieraili kaupungissa ja määräsi riemukaarta ympäröivät myöhempien aikojen rakennelmat purettaviksi. Osa riemukaarta aikoinaan koristaneista reliefeistä on päätynyt Lontooseen, British Museumiin. == Rakennelma == Rakennelmassa on yksi holvikaari, jonka on 16,60 metriä korkea ja 8,60 metriä leveä. Rakennuksen runko on rakennettu kalkkikivestä ja se on päällystetty marmorilla. Riemukaaren pääjulkisivuilla on runsas reliefikoristelu. Vasemman puolen reliefit kuvailevat maakunnallisia jumaluuksia ja oikealla olevat provinssissa olevia siirtokuntia. Lisäksi on kuvia keisari Trajanuksesta ja hänen hallitustoimistaan, kuten Daakian valloittaminen, Trajanus ja senaattorit, sekä Rooman kansalaisuuden myöntäminen liittolaisille. Osa reliefeistä kuvailee keisarin vierailua Beneventumissa: Aiheina ovat myös Via Trajanan avajaiset, Trajanus uhraamassa sekä keisari jakamassa avustuksia vähävaraisten perheiden lapsille. == Lähteet == == Aiheesta muualla == Luokka:Antiikin Rooman rakennukset ja rakennelmat Luokka:Beneventon maakunta Luokka:Riemukaaret
Sinipotkurikukka

Sinipotkurikukka (Petrea volubilis) on kookas, ainavihanta ja näyttäväkukkainen köynnöskasvi.Lomakasvio 2014, s. 222. == Ulkonäkö ja koko == Vahva ja nopeakasvuinen sinipotkurikukka kasvaa yli 10-metriseksi köynnökseksi. Varret ovat paksuja ja köysimäisiä. Lehdet ovat vastakkaisia ja jopa 25 cm pitkiä. Muodoltaan ne ovat soikeita, ehytlaitaisia ja pinnaltaan hiekkapaperimaisia. Lehtien väri vaihtelee syvänvihreästä harmaanvihreään. Tähdenmuotoiset kukat ovat 15–30 cm pitkinä, näyttävännäköisinä terttuina. Kukan verhiö on halkaisijaltaan 3–4 cm, verholehtiä on viisi. Verhiö on väriltään violetti, vaalean purppuranpunainen tai lähes puhtaansininen. Verhiön keskellä on lyhytikäinen, pieni syvänsininen tai purppuranvärinen kuppimainen teriö. Terälehdet putoavat varhain, mutta verholehdet säilyvät pitkään. Sinipotkurikukka kukkii monta kertaa vuodessa, sykleissä keväällä, kesällä ja syksyllä. Kasvin hedelmä on kaksikivinen luumarja, jota suojaa kovettunut verhiö. == Levinneisyys == Sinipotkurikukka on alun perin kotoisin Väli-Amerikasta. == Käyttö == Sinipotkurikukkaa kasvatetaan kukkiensa takia koristekasvina trooppisilla ja subtrooppisilla alueilla. == Lähteet == * Lomakasvio. Trooppisten kasvien tunnistusopas. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014. === Viitteet === == Aiheesta muualla == * Finto: Kassu – Kasvien suomenkieliset nimet: Sinipotkurikukka (Petrea volubilis) * ITIS: Petrea volubilis Luokka:Verbenakasvit
Pierre-Alexis Pessonneaux

Pierre-Alexis Pessonneaux (s. 25. marraskuuta 1987 Belley) on ranskalainen pikajuoksija ja olympiamitalisti. 180-senttinen ja 66-kiloinen Pessonneaux on erikoistunut 200 metrille. Hän edustaa AS Aix-les-Bainsia.http://www.european- athletics.org/athletes/group=p/athlete=139126-pessonneaux-pierre- alexis/index.html Suurimmat saavutuksensa Pessonneaux on saavuttanut viestijuoksusta. Pessonneaux sijoittui neljänneksi 4×100 metrin viestissä vuoden 2012 kesäolympialaisissa Lontoossa.http://www.sports- reference.com/olympics/athletes/pe/pierre-alexis-pessonneaux-1.html Toiseksi sijoittuneen Yhdysvaltain joukkueen Tyson Gay kuitenkin kärähti dopingista ja Ranska nousi kolmanneksi. Pessonneaux sai mitalinsa vasta heinäkuussa 2015.http://jamaica-gleaner.com/article/sports/20150705/france-relay-team- finally-gets-olympic-bronze-medal EM-kilpailuista Pessonneaux on saavuttanut pikaviestikultaa vuodelta 2010 Barcelonasta ja pronssia vuodelta 2012 Helsingistä. Vuonna 2009 hän saavutti hopeaa Välimeren kilpailuista Pescarasta, niin ikään pikaviestistä. == Ennätykset == Ulkoradoilla * 200 metriä: 20,61 (Geneve 2015) Sisäradoilla * 200 metriä: 20,87 (Aubière 2015) == Lähteet == Luokka:Ranskalaiset pikajuoksijat Luokka:Ranskalaiset olympiamitalistit Luokka:Vuonna 1987 syntyneet Luokka:Elävät henkilöt
Makasiiniohjelma

Makasiiniohjelma on radion tai television asiaohjelma, jonka jokainen jakso käsittää useita toisistaan erillisiä toimitettuja juttuja, jotka käsittelevät eri aiheitaYle lopettaa Ajankohtaisen kakkosen ja Silminnäkijän – tilalle A2-teemailtoja; HS 16.2.2015 . Yleensä makasiiniohjelmalla on kuitenkin jokin teema, johon kaikki osiot liittyvät. Esimerkiksi terveysmakasiiniohjelmassa on useita terveyteen ja sairauteen liittyviä mutta toisistaan erillisiä osia. Makasiiniohjelmien eri jaksoissa olevat pätkät voivat muodostaa ohjelmasarjan. Niinpä TV2:n pitkäikäisessä lasten makasiiniohjelmassa Pikku Kakkosessa on useita ohjelman sisäisiä sarjoja, joilla ei ole vakiopaikkaa Pikku Kakkosen jokaisessa jaksossa. ==Katso myös== * 60 Minutes * Tasavallassa tapahtuu * Tänään kotona == Lähteet == *
Cambrai

Cambrai on kunta Pohjois-Ranskassa Nordin departementissa. Se sijaitsee Escaut-joen varrella. == Historia == 1500-luvulla Pyhän saksalais-roomalaisen keisarikunnan keisari Kaarle V linnoitti kaupungin.Tour de France Ensimmäisessä maailmansodassa vuonna 1917 Cambraissa käytiin ensimmäinen suuri panssarivaunutaistelu. == Nähtävyyksiä == Kaupungissa oleva Beffroi de Cambrain kellotorni kuuluu Unescon maailmanperintöluetteloon osana alueen kellotorneja. Kaupungintalon kellotornissa olevan kellopelin mekaaniset nuket Martin ja Martine. Cambrain katedraali, Cathédrale Notre-Dame de Grâce de Cambrai, joka on rakennettu uudelleen vuosina 1696 – 1702. Tässä klassista tyyliä edustavassa kirkossa on haudattuna David d'Angersin veistämässä haudassa kirjailija ja arkkipiispa Fénelon. Saint-Géryn kirkko joka on rakennettu vuosina 1698 – 1745. Kirkon torni on 75 metriä korkea. Kirkossa on Peter Paul Rubensin maalaus Jeesuksen hautauksesta vuodelta 1616. ==Lähteet== ==Aiheesta muualla== Tiedosto:Beffoi_de_Cambrai.JPG|Beffroi de Cambrain kellotorni Tiedosto:Cambrai,_Cathédrale_Notre- Dame_de_Grâce_PM_63406.jpg|Cambrain katedraali Tiedosto:Eglise_St- Géry_Cambrai.JPG|Saint-Géryn kirkko Tiedosto:Bêtises_de_Cambrai.jpg|Bêtise de Cambrai on paikallinen minttukaramelli Luokka:Nordin kunnat
Vanha Kirkkosaari

Vanha Kirkkosaari eli ViitasaariKansalaisen karttapaikka., joskus kirjoitusasussa Wiitasaari1990-luvun Keski-Suomen puhelinluettelojen Viitasaaren kartat, on Keiteleen saari Viitasaarella. Saaren erottaa luoteispuolisesta mannerrannasta Kirkkosalmi ja lounaispuolisesta Hakkarilansalmi. Koillispuolella on Kymönselkä. Saaressa on Viitasaaren vanha hautausmaa ja entisten kirkkojen muistomerkit.Vanha Kirkkosaari; Piispalan nuorisokeskus, Eija Syrjälä ja Jao, Jämsän ammattiopisto. Saaressa sijaitsi aiemmin Viitasaaren suojeluskunnan ampumarata, joka otettiin käyttöön vuonna 1927 ja betonirakenteita tehtiin kesään 1930 saakka, jolloin käytössä oli kymmenen näyttölaitetta. Radalla oli 100, 150 ja 300 metrin ampumamatkat sekä puhelinyhteys ampumapaikoilta näyttösuojaan. Vanhan Kirkkosaaren ampumaradan rakentaminen mahdollisti harjoittelun kirkonkylässä, jossa aiemmin ammuttiin jäällä talvisin, kesäisin harjoittelupaikkaa ei ollut. == Lähteet == Luokka:Viitasaaren saaret Luokka:Keiteleen saaret
Sean Williams

Sean Williams -nimisiä henkilöitä ovat: * Sean Williams, australialainen kirjailija * Sean Williams, yhdysvaltalainen koripalloilija * Sean Williams, kanadalainen jääkiekkoilija
Djamel Bouras

Djamel Bouras (s. 11. elokuuta 1971 Givors, Rhône-Alpes) on ranskalainen judon olympiavoittaja, MM-mitalisti ja Euroopan-mestari Bouras voitti olympiakultaa 78 kg:n painoluokassa Atlantassa 1996 kukistettuaan loppuottelussa japanilaisen Toshihiko Kogan. Sydneyn olympialaisissa 2000 hän oli viides 81 kg:n sarjassa. Bouras saavutti MM-kilpailuissa hopeaa 78 kg:n painoluokassa Pariisissa 1997 hävittyään finaalissa eteläkorealaiselle Cho In-Chulille. Hän sai samassa sarjassa MM-pronssia Chibassa 1995 ja sijoittui 81-kiloisissa viidenneksi Birminghamissa 1999. Hän voitti joukkuekilpailun maailmanmestaruuden 1994. Bouras voitti Euroopan-mestaruuden 78 kg:n sarjassa Haagissa 1996. Hän sai samassa painoluokassa EM-hopeaa Birminghamissa 1995 ja Oostendessa 1997 sekä 81-kiloisissa EM-pronssia Bratislavassa 1999. EM- joukkuekilpailussa hän saavutti kultaa 1993 ja pronssia 1994. Bouras saavutti Välimeren kilpailuissa pronssia 78 kg:n sarjassa 1997. Hän sijoittui maailmancupin kilpailuissa kaksi kertaa toiseksi ja kolme kertaa kolmanneksi. == Lähteet == Luokka:Ranskalaiset judokat Luokka:Ranskalaiset olympiavoittajat Luokka:Vuonna 1971 syntyneet Luokka:Elävät henkilöt
Kaakkosaari (Jyväskylä)

Kaakkosaari on Päijänteen saari Keski-Suomessa Jyväskylän Säynätsalossa Pohjois-Päijänteen Hauhonselällä. == Maantietoa == Saari on 400 metriä pitkä, 230 metriä leveä ja sen pinta-ala on 4,2 hehtaaria . Se sijaitsee kaakkoon päin Säynätsalon saaresta Hauhonselällä. Saarilla on välimatkaa 450 metriä ja matkaa Muuratsalon Haikkaan on 500 metriä. Saaren lounaispuolella on matalikko, missä on kiviä ja kaksi luotoa. Vuoden 1983 peruskartassa piirretyt kolmen metrin syvyyskäyrät kiertävät varsin läheltä saaren rantoja . Saaren korkein huippu sijaitsee keskellä saarta. Huippu yltää noin 90 metrin korkeuteen merenpinnasta. Silloin se kohoaa 12 metrin korkeuteen Päijänteen vedenpinnasta, joka on 78,3 metriä mpy. Saaren maaperä on pääasiassa kalliota, jonka sisäosia puut ovat vallanneet, mutta jonka rannat ovat paikoin puhtaaksi huuhtoutunutta silokalliota . Saari on autio eikä siellä ole koskaan asuttu . Siellä ei ole myöskään lomakiinteistöjä. Saaren länsipuolelta kulkee merkitty veneväylä. Monet veneilijät ja melojat käyttävät saarta päiväretkeilyyn ja taukopaikkana. Hanna Parviainen lahjoitti saaren Säynätsalon kunnalle virkistysalueeksi. == Luontoarvoja == Saari on saanut runsaasti pisteitä lintujen elin- ja pesimisympäristönä. Saaressa on todella paljon jääkaudesta muistuttavaa luontoa, kuten jään valtavalla voimalla kuljettamia siirtolohkareita. == Huomautukset == == Lähteet == Luokka:Päijänteen saaret Luokka:Säynätsalon saaret
Sean Williams (koripalloilija)

Sean Williams (s. 13. syyskuuta 1986 Houston, Texas) on yhdysvaltalainen koripalloilija. Hän on pelannut urallaan muun muassa NBA:ssa ja Turkissa. Isona laitahyökkääjänä tai sentterinä pelaavan Williamsin varasi vuoden 2007 varaustilaisuudessa 17. vuorolla New Jersey Nets, jota tämä edusti kolmena seuraavana kautena. Tämän jälkeen Williams pelasi lyhyitä pätkiä ulkomaisissa seuroissa, muissa NBA-joukkueissa ja etenkin D-liigassa. Vuonna 2013 Williams siirtyi Turkkiin.Basketball-Reference.comeurobasket.com == Lähteet == * Sean Williams NBA Stats Basketball-Reference.com * Sean Williams Stats College Basketball at Sports-Reference.com * Profiili nba.com * Sean Williams basketball profile eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Udo Quellmalz

Udo Günther Quellmalz (s. 8. maaliskuuta 1967 Leipzig, Saksan demokraattinen tasavalta) on saksalainen judon olympiavoittaja ja maailmanmestari, joka uransa aikana edusti myös DDR:ää. Quellmalz voitti olympiakultaa 65 kg:n painoluokassa Atlantassa 1996 kukistettuaan loppuottelussa japanilaisen Yukimasa Nakamuran. Hän sai samassa sarjassa pronssia Barcelonassa 1992. Quellmalz vei 65-kiloisten maailmanmestaruuden Barcelonassa 1991 voitettuaan finaalissa japanilaisen Masahiko Okuman, ja Chibassa 1995, jolloin voitti loppuottelussa Yukimasa Nakamuran. Hän sai 65 kg:n sarjassa MM-hopeaa Belgradissa 1989 ja pronssia Hamiltonissa 1993. Quellmalz saavutti EM- kilpailujen 65 kg:n painoluokassa hopeaa Frankfurtissa 1990 sekä pronssia Pamplonassa 1988 ja Ateenassa 1993. Hän sai EM-joukkuekilpailussa hopeaa 1992. Quellmalz sai junioreiden EM-kilpailuissa 65 kg:n sarjassa kultaa 1984 ja pronssia 1986. Hän saavutti maailmancupeissa ja Continental Open -kilpailuissa neljä turnausvoittoa, yhden kakkossijan ja neljä kolmossijaa. Aktiiviuransa jälkeen hän on toiminut johtotehtävissä Britannian judoliitossa sekä valmentanut judokoita Itävallassa ja Qatarissa.. == Lähteet == Luokka:Itäsaksalaiset judokat Luokka:Saksalaiset judokat Luokka:Saksalaiset olympiavoittajat Luokka:Vuonna 1967 syntyneet Luokka:Elävät henkilöt
Heinälampi (Jyväskylä)

Heinälampi on asuin- ja tilastoalue Jyväskylässä. Se kuuluu Seppälänkankaan kaupunginosaan, mutta joskus sitä epävirallisesti pidetään osana Lohikosken kaupunginosaa läheisen sijaintinsa vuoksi. Heinälampi on Seppälänkankaan pääasiallinen asutuskeskittymä. Alueella oli 1 146 asukasta vuoden 2020 lopussa.Jyväskylän väestö pienalueittain. Jyväskylän kaupunki. Viitattu 2.1.2022. Heinälammella on omakoti-, rivi- ja kerrostaloasutusta. Rakennuskannasta suurin osa on valmistunut 1970- ja 1980-luvulla, mutta tämän jälkeen on tehty täydennysrakentamista.Jyväskylän karttapalvelu: rakennustiedot Jyväskylän kaupunki. Alueen pääkatuna on Heinälammintie. Ennen vuoden 2009 kuntaliitosta Heinälampi oli Jyväskylän kaupungin ja Jyväskylän maalaiskunnan rajalla kaupungin puolella. Sen sijaan Heinälampi-niminen lampi oli maalaiskunnassa.Jyväskylän vanhat opaskartat == Galleria == Tiedosto:Houses in Heinälampi, Jyväskylä.jpg|1970-luvulla rakennettuja taloja Heinälammen asuinalueella. Tiedosto:Jyväskylä Heinälampi.jpg|Näkymää Palokkajärvelle Heinälammelta. == Lähteet == Luokka:Jyväskylän tilastoalueet Luokka:Suomen asuinalueet Luokka:Seppälänkangas
Jason Smith (koripalloilija)

Jason Victor Smith (s. 2. maaliskuuta 1986 Greeley, Colorado) on yhdysvaltalainen koripalloilija. Hän on pelannut NBA:ssa vuodesta 2007 lähtien. Isona laitahyökkääjänä tai sentterinä pelaavan Smithin varasi vuoden 2007 varaustilaisuudessa 20. vuorolla Miami Heat. Smith aloitti NBA-uransa pelaamalla Philadelphia 76ersissä vuosina 2007–2010. Seuraavat neljä kautta hän vietti New Orleans Hornetsissa/Pelicansissa. Kauden 2014–2015 hän pelasi New York Knicksissä.Basketball-Reference.com Heinäkuussa 2015 Smith siirtyi Orlando Magiciin yksivuotisella ja arvioiden mukaan 4,5 miljoonan dollarin arvoisella sopimuksella.http://www.nba.com/magic/news/magic-sign-jason- smithhttp://espn.go.com/nba/story/_/id/13216739/jason-smith-sign-orlando-magic Kesällä 2016 hän siirtyi Washington Wizardsiin, jossa hän aloitti myös kauden 2018–2019. Joulukuussa 2018 Smith siirtyi Milwaukee Bucksiin ja helmikuussa 2019 edelleen New Orleans Pelicansiin. == Lähteet == * Jason Smith NBA Stats Basketball-Reference.com * Jason Smith Stats College Basketball at Sports- Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Jason Smith

Jason Smith -nimisiä henkilöitä ovat: * Jason Smith (s. 1986), yhdysvaltalainen koripalloilija * Jason Smith (s. 1972), kanadalainen jääkiekkoilija * Jason Smith (s. 1973), kanadalainen jääkiekkoilija * Jason Smith (s. 1984), australialainen näyttelijä, kirjoittaja ja laulaja
Somebody

Somebody on kanadalaisen laulaja-lauluntekijä Bryan Adamsin kappale. Kappaleen ovat tehneet Bryan Adams ja Jim Vallance Adamsin neljännelle studioalbumille, Reckless (1984). Kappale julkaistiin albumin toisena singlenä. Kappale pääsi kärkeen Billboard Top Rock Tracks -listalla ja pääsi parhaimmillaan sijalle 11 Billboard Hot 100 -listalla. ==Musiikkivideot== Kappaleelle on kaksi musiikkivideota. Toinen videoista näyttää Adamsin ja hänen bändinsä esiintymässä konserttihallissa, yleisön huutaessa taustalla. Toisessa videossa Adams kävelee kentän poikki ulos stadionilta, jonka lomassa näytetään otoksia hänestä kitaransa kanssa. Videossa näytetään myös naista, jolla näyttää olevan ongelmia suhteessaan poikaystävänsä kanssa. Video kulminoituu Adamsin kävelyyn pois kentältä, jonka katsomo on tupaten täynnä, samalla kun isolla screenillä näkyy video hänestä soittamassa kappaletta. ==Kokoonpano== * Bryan Adams ‎– kitara, laulu * Keith Scott ‎– kitara, taustalaulu * Tommy Mandel ‎– koskettimet * Dave Taylor ‎– basso * Mickey Curry ‎– rummut * Jim Vallance ‎– lyömäsoittimet ==Listasijoitukset== Listat (1985) Paras sijoitus Kanada (RPM) 13 Irlanti (IRMA) 20 Iso-Britannia (The Official Charts Company) 35 US Billboard Hot 100 11 US Billboard Top Rock Tracks 1 Luokka:Vuoden 1985 kappaleet Luokka:Bryan Adamsin kappaleet
Cimon della Pala

Cimon della Pala tai Cimone on Italian Dolomiiteilla sijaitseva 3 184 metriä korkea vuori. Luokka:Alppien vuoret Luokka:Italian vuoret Luokka:Dolomiitit
Croda Rossa d’Ampezzo

Croda Rossa d’Ampezzo tai Hohe Gaisl on Italian Dolomiiteilla sijaitseva 3 146 metriä korkea vuori. Luokka:Alppien vuoret Luokka:Italian vuoret Luokka:Dolomiitit Luokka:Etelä-Tiroli Luokka:Cortina d’Ampezzo
Vezzana

Vezzana tai Cima di Vezzana on Italian Dolomiiteilla sijaitseva 3 192 metriä korkea vuori. Se on Pale di San Martinon vuoristoalueen korkein huippu. Luokka:Alppien vuoret Luokka:Italian vuoret Luokka:Dolomiitit
Eero Ainesmaa

Eero Ainesmaa (s. 1961 Äänekoski) on suomalainen muusikko ja lauluntekijä. Pääosin hän työskentelee arkkitehtina mutta on tehnyt kappaleita niin omaan soolotuotantoon kuin muille artisteille. Ainesmaa on asunut Oulussa ja Mikkelissä ja asuu nyt Äänekoskella. == Historia == Ainesmaan ura lähti käyntiin oululaisista gospel-ympyröistä, josta hän siirtyi joksikin aikaa musiikin ammattilaiseksi Pro Fide -yhtyeeseen, jossa hän tutustui Mikko Kuustoseen. Nykyään Ainesmaa tekee lauluja Pro Fide -yhtyeelle, esimerkiksi yhtyeen Tarina-levyllä on Ainesmaan tekemä kappale ”Kaikki tämä”. Mikko Kuustonen perusti vuonna 1987 Q.Stone-yhtyeen, johon myös Ainesmaa liittyi. Q.Stone-yhtyeessä hän esiintyi nimellä Eppu Ainesmaa. Lisäksi hänen käsialaa on kappale ”You did it for me”. Ainesmaa opiskeli Oulussa arkkitehdiksi. Oulussa hänellä oli yhtyeet Gregory ja Vähän valoo, jossa hän esiintyi Gregori V.-salanimellä (myös Gregori Vaara tai Gregory Vaara). 1990-luvulta lähtien Ainesmaa on tehnyt lauluja myös muille artisteille, ensimmäiset kappaleet olivat Perjantai-nimisen gospel-folkyhtyeen kappaleet sekä Aikakoneen kappale ”Odota”. Perjantai-yhtyeessä hän toimi myös kitaristina. Hän vieraili myös Kimakka Tatsi- ja Avoin Lähde -yhtyeiden levyillä. Vuonna 2003 Ainesmaa oli mukana säveltäjänä ja kitaristina Sammakon malja -levyllä, joka sisälsi Eero Pokelan runoihin sävellettyjä kappaleita. Vuonna 2004 Ainesmaa julkaisi vaimonsa Minna Ainesmaan kanssa levyn Pienet syyt. Vuonna 2011 ilmestyi single ”Kaikki tiet vie Berliiniin”. 2010-luvulla Ainesmaa asui Äänekoskella ja hänellä oli oma yritys, joka toimi arkkitehtitoimistona sekä Toisinpäin-levyn kustantajana. Hän asui joitakin vuosia myös Mikkelissä. Vuonna 2013 Ainesmaa perusti yhtyeen nimeltään Kapteeni Ainesmaa ja uusi soololevy on tekeillä. Seuraavana vuonna hän julkaisi kappaleen "Ruutitynnyri ja rikkitikku". Ainesmaa on myös toiminut käsikirjoittajana muun muassa Pikku posteljooni -ohjelmalle sekä teatteriesityksille. Ainesmaa kirjoitti Tero Seppäsen kanssa Äänekosken 100-vuotisjuhlanäytelmän. Ainesmaa on parhaillaan tekemässä ensimmäistä romaaniaan. == Diskografia == === Pro Fide (kitaristina) === * Viimeiseen kaupunkiin (Finngospel, 1986) === Perjantai (kitaristina) === * Perjantai (Finngospel, 1986) === Gregory ja Vähän Valoo === * Vähän valoo (Kräk!, 1991) === Eero Ainesmaa === * Punaisessa talossa (BMG, 1996) * Toisinpäin (Ainesmaa Oy, 2010) * Soi (Ilkka Vainio Tuotanto Oy, 2018) * Tyyneen veteen (Ilkka Vainio Tuotanto Oy, 2018) === Minna ja Eero Ainesmaa === * Pienet syyt (Music Mobile, 2004) == Lähteet == == Aiheesta muualla == * Eero Ainesmaa – Kansalliskirjasto Finna Luokka:Suomalaiset laulaja-lauluntekijät Luokka:Gospelmuusikot Luokka:Vuonna 1961 syntyneet Luokka:Elävät henkilöt
Monte Paterno

Monte Paterno tai Paternkofel on Italian Dolomiiteilla sijaitseva 2 746 metriä korkea vuori. Luokka:Alppien vuoret Luokka:Italian vuoret Luokka:Dolomiitit
Aleksei Budõlin

Aleksei Budõlin (s. 5. huhtikuuta 1976 Tallinna) on virolainen judon olympia- ja MM-mitalisti sekä Euroopan-mestari. Budõlin saavutti Sydneyn olympialaisissa 2000 pronssia 81 kg:n painoluokassa. Hän voitti pronssiottelussa ranskalaisen Djamel Bourasin. Budõlin sai 81 kg:n sarjassa MM-hopeaa Münchenissä 2001 hävittyään loppuottelussa eteläkorealaiselle Cho In-Chulille. Hän saavutti 81-kiloisissa MM-pronssia Osakassa 2003 sekä sijoittui seitsemänneksi Kairossa 2005. Budõlin voitti Euroopan-mestaruuden 81 kg:n painoluokassa Pariisissa 2001 voitettuaan loppuottelussa Venäjää edustaneen Laša Pipian. Hän sai EM-hopeaa 73-kiloisissa Bratislavassa 1999 ja 81-kiloisissa Mariborissa 2002 sekä EM-pronssia 81 kg:n sarjassa Wrocławissa 2000 ja Düsseldorfissa 2003. Lisäksi hän sijoittui viidenneksi 78-kiloisissa Oostendessa 1997 sekä seitsemänneksi 81-kiloisissa Bukarestissa 2004, Tampereella 2006 ja Lissabonissa 2008. Budõlin voitti junioreiden Euroopan- mestaruuden 78 kg:n sarjassa 1995 ja 1996. Hän saavutti maailmancupissa ja Continental Open -kilpailuissa yhdeksän turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa kahdeksan Viron- mestaruutta. Hänen veljensä on Dmitri Budõlin. == Lähteet == Luokka:Virolaiset judokat Luokka:Virolaiset olympiamitalistit Luokka:Vuonna 1976 syntyneet Luokka:Elävät henkilöt
Please Forgive Me

Please Forgive Me on kanadalaisen laulaja-lauluntekijä Bryan Adamsin kappale. Se julkaistiin lokakuussa 1993 hänen So Far So Good -kokoelma-albuminsa ainoana singlenä ja bonuskappaleena. Se on hänen ainoa Australian listaykkössinglensä, jota ei ole tehty elokuvaan. Single ylsi myös sijalle 7 U.S. Billboard Hot 100- listalla ja sijalle 2 UK Singles Charts -listalla. ==Tausta== ”Please Forgive Me” on hidas power balladi, jonka ovat tehneet Bryan Adams itse ja Robert Lange. Kappaleella on instrumentaalinen intro, joka on vain löydettävissä kappaleen albumiversiosta. Kappale ylsi sijalle kaksi Ison-Britannian listoilla, seitsemänneksi Yhdysvaltojen listoilla ja ykköseksi Australian listoilla. Kriitikot ylsitivät kappaletta, kun se julkaistiin ja se on yksi Adamsin parhaiten listoilla menestyneistä kappaleista. Kappale auttoi So Far So Good -albumin ykköseksi UK Albums Charts -listalla. Kappaleen musiikkivideo sai myös hurjan määrän TV-aikaa. Kappaleen tuotti Robert Lange, joka myös teki kappaleen yhdessä Adamsin kanssa. Se oli massiivinen radiohitti ympäri maailman ja siitä tuli välitön hitti Adamsin fanien keskuudessa. Single on myynyt maailmanlaajuisesti yli 3 miljoonaa kopiota. ==Musiikkivideo== Kappaleen musiikkivideo kuvattiin äänitysstudiossa ja videolla esiintyvät Adams, hänen bändinsä ja koira. Adams ja hänen bändikaverinsa ystävystyivät koiran kanssa, joka kuului studion omistajalle. ==Listasijoitukset== Listat (1993-94) Paras sijoitus Australia (ARIA) 1 Belgia (Ultratop 50 Flanders) 1 Itävalta (Ö3 Austria Top 40) 2 Canada Top Singles (RPM) 1 Suomi (Suomen virallinen lista) 2 Saksa (Official German Charts) 3 Irlanti (IRMA) 1 Italia (FIMI) 6 Alankomaat (Dutch Top 40) 3 Uusi Seelanti (Recorded Music NZ) 7 Norja (VG-lista) 1 Ruotsi (Sverigetopplistan) 2 Sveitsi (Schweizer Hitparade) 2 UK Singles (The Official Charts Company) 2 US Billboard Hot 100 7 US Billboard Adult Contemporary 2 Listat (1994) Paras sijoitus Ranska (SNEP) 1 US Billboard Mainstream Top 40 2 ==Serifikaatit== Alue Sertifikatti Myynti/lähetykset Itävalta (IFPI Austria) Kulta 25 000 Saksa (BVMI) Kulta 250 000 Ruotsi (GLF) Kulta 25 000 Iso-Britannia (BPI) Kulta 400 000 ==Lähteet== Luokka:Vuoden 1993 kappaleet Luokka:Bryan Adamsin kappaleet
Dmitri Budõlin

Dmitri Budõlin (s. 1. maaliskuuta 1974) on virolainen judon EM-mitalisti. Budõlin saavutti EM-pronssia 90 kg:n sarjassa Pariisissa 2001 kukistettuaan pronssiottelussa venäläisen Hasanbi Taovin. Hän sijoittui samassa painoluokassa EM-kilpailuissa viidenneksi Düsseldorfissa 2003 ja seitsemänneksi Tampereella 2006. Budõlin saavutti maailmancupeissa ja Continental Open -kilpailuissa yhden turnausvoiton, kolme kakkossijaa ja yhden kolmossijan. Hän voitti aikuisten sarjassa kahdeksan Viron-mestaruutta. Hänen veljensä on Aleksei Budõlin. == Lähteet == Luokka:Virolaiset judokat Luokka:Vuonna 1974 syntyneet Luokka:Elävät henkilöt
Martin Padar

Martin Padar (s. 11. huhtikuuta 1979 Tallinna) on virolainen judon Euroopan- mestari ja kuusinkertainen EM-mitalisti. Padar voitti Euroopan-mestaruuden yli 100 kg:n sarjassa Tbilisissä 2009 kukistettuaan loppuottelussa alankomaalaisen Grim Vuijstersin. Hän saavutti EM-hopeaa alle 100 kg:n painoluokassa Mariborissa 2002. EM-pronssia hän sai avoimessa luokassa 2005, 2006 ja 2007 sekä yli 100-kiloisissa 2011. Hän sijoittui EM-kilpailujen yli 100 kg:n sarjassa viidenneksi 2003 ja 2006 sekä seitsemänneksi 2005. Padar sijoittui MM-kilpailuissa yli 100 kg:n painoluokassa viidenneksi 2009 sekä avoimessa luokassa seitsemänneksi 2005. Olympialaisissa hän sijoittui jaetulle 17:nnelle sijalle sekä Pekingissä 2008 että Lontoossa 2012. Padar sai alle 20-vuotiaiden MM-pronssia alle 100 kg:n sarjassa 1998. Hän voitti kultaa sotilaiden maailmankisojen yli 100 kg:n painoluokassa 2007. Sotilaiden MM-kilpailuissa hän sai pronssia yli 100-kiloisissa 2005 ja 2006. Hän on saavuttanut maailmancupeissa ja Continental Open -kilpailuissa kahdeksan turnausvoittoa, neljä kakkossijaa ja kahdeksan kolmossijaa. Masters-, Grand Slam- ja Grand Prix -kilpailuissa hän on ollut kolme kertaa kolmas. Hän on voittanut aikuisten sarjassa 11 Viron-mestaruutta. == Lähteet == Luokka:Virolaiset judokat Luokka:Vuonna 1979 syntyneet Luokka:Elävät henkilöt
Vanhakylä (Pernaja)

Vanhakylä () on kylä entisen Pernajan kunnan alueella. ABC Kuninkaantie sijaitsee kylässä, valtatie 7:n varrella. Porvooseen on matkaa Vanhastakylästä 17 kilometriä, ja Helsinkiin 68 kilometriä. Suurin osa kylän asukkaista on ruotsinkielisiä. Noin 65% väestöstä puhuu äidinkielenään ruotsia, ja noin 30% suomea. Luokka:Pernajan kylät
Eestinmäki

Eestinmäki () on Porvoon kaupunginosa, joka sijaitsee noin 4 kilometrin päässä Porvoon keskustasta. Eestinmäki sijaitsee nimensä mukaisesti mäellä. Asukkaista suurin osa on suomenkielisiä. Eestinmäki kuului vuoteen 1997 asti Porvoon maalaiskuntaan (Borgå landskommun). Sen toiseksi suurin taajama oli Eestinmäki. Suurin oli Gammelbacka, joka sijaitsee lähellä Eestinmäkeä. Eestinmäki rakennettiin 1970-luvulla täyttämään Neste Oy:n työntekijöiden asuntotarvetta. Neste Oy omisti pitkään suurimman osan alueen kerrostaloista ja huolehti kunnossapidosta. Asuntojen laatuun panostettiin ja erityisesti äänieristykseen oli kiinnitetty huomiota, koska taloissa asui käytännössä vain vuorotyöläisiä. 1990-luvun alkupuolella Eestinmäessä oli kaksi päiväkotia, suuri leikkipuisto, kirjasto, nuorisotila, kuntosali, ruokakauppa ja pubi. Alueen kerrostalot on rakennettu 1970-luvulla. Niihin on tehty 2000-luvulla julkisivuremontti. Alueen asunnoista suurin osa on nykyisin yksityisessä omistuksessa. Eestinmäessä on muun muassa pizzeria, kuntosali ja ruokakauppa . Eestinmäkeen pääsee Porvoon paikallisliikenteen bussivuoroilla ja Helsingin seudun bussivuoroilla. == Väestö äidinkielen mukaan == * suomenkielisiä 56,8 % * ruotsinkielisiä 34,1 % * muita 9,1 % == Lähteet == Luokka:Porvoon kaupunginosat
Künter Rothberg

Künter Rothberg (s. 13. maaliskuuta 1984) on virolainen judon EM-mitalisti Rothberg saavutti pronssia 66 kg:n painoluokassa Tampereen EM-kilpailuissa 2006 kukistettuaan pronssiottelussa portugalilaisen Pedro Diasin. Hän on sijoittunut maailmancupeissa ja Continental Open -kilpailuissa kaksi kertaa toiseksi ja kaksi kertaa kolmanneksi. Hän on voittanut aikuisten sarjassa kuusi Viron-mestaruutta. == Lähteet == Luokka:Virolaiset judokat Luokka:Vuonna 1984 syntyneet Luokka:Elävät henkilöt
Pedro Dias

Pedro Daniel Castelo Branco Miranda Dias (s. 7. toukokuuta 1982 Lissabon) on portugalilainen judon EM-mitalisti. Dias saavutti pronssia 66 kg:n painoluokassa Lissabonin EM-kilpailuissa 2008 kukistettuaan pronssiottelussa ranskalaisen Sébastien Berthelot'n. Tampereen EM-kilpailuissa 2006 hän oli samassa sarjassa viides. Pekingin olympialaisissa 2008 hän sijoittui jaetulle yhdeksännelle sijalle. Dias sai alle 23-vuotiaiden EM-kilpailuissa pronssia 66 kg:n sarjassa 2004. Hän saavutti maailmancupeissa ja Continental Open -kilpailuissa kaksi kakkossijaa ja kaksi kolmossijaa. Hän voitti aikuisten sarjassa yhden Portugalin-mestaruuden. == Lähteet == Luokka:Portugalilaiset judokat Luokka:Vuonna 1982 syntyneet Luokka:Elävät henkilöt
Broberg

Broberg voi tarkoittaa seuraavia: ==Sukunimenä== *Adolf Broberg (1770–1849), suomalainen eversti ja maaherra *Arne Broberg (1874–1954), suomalainen metsänhoitaja ja eräkirjailija *Arthur Broberg (1856–1941), suomalainen pankkivirkamies ja runoilija *Jan Broberg (s. 1962), yhdysvaltalainen kahden sieppauksen uhri ja näyttelijä *Karl Theodor Broberg (1849–1901), suomalainen pappi ja opettaja *Lalle Broberg, suomalainen urheilutoimittaja *Lenne Broberg (1940–1991), ruotsalainen laulusolisti *Philip Broberg (s. 2001), ruotsalainen jääkiekkoilija *Robert Broberg (1940–2015), ruotsalainen laulaja-lauluntekijä Sukunimenä Broberg oli vuoden 2015 paikkeilla käytössä 3 370 Ruotsissa asuvalla,Namnsök, Statistiska centralbyrån, 31.12.2014. 654 Tanskassa asuvallaHvor mange hedder..., Danmarks statistik, 31.12.2014 ja 144 Suomessa asuvalla henkilöllä.Sukunimihaku, Väestörekisteri, 9.7.2015. ==Muita merkityksiä== *Broberg/Söderhamn Bandy, ruotsalainen jääpalloseura *Brobergska samskolan, Helsingissä toiminut ruotsinkielinen koulu *Siltavuori, , kalliopenger Helsingin Katajanokalla ==Lähteet==
Vesa Mäkinen

Vesa Mäkinen on seuraavien henkilöiden nimi: * Vesa Mäkinen, elokuvasäveltäjä * Vesa Mäkinen, (1945–2015), pesäpalloilija, taloustieteilijä ja professori
Vedenkeitin

Vedenkeitin on kodinkone, joka kuumentaa vettä. Vedenkeitin käyttää vähemmän sähköä verrattuna saman vesimäärän keittämiseen hellalla. Vedenkeittimen pohjassa on sähkövastus, kun se kytketään päälle, vastus lämpenee. Keittimessä on termostaatti, joka katkaisee keittimen vastukselta sähkövirran veden kuumennuttua termostaatille säädettyyn lämpötilaan. Vedenkeitin toimii yleensä verkkojännitteellä. Joissakin malleissa on lämpötilasäädön mahdollisuus, jolloin vesi voidaan kuumentaa haluttuun lämpötilaan. Esimerkiksi vihreä, valkoinen ja oolong-tee haudutetaan noin 70–80 °C-asteen lämpötilassa ja musta tee noin 80–95 °C-asteen lämmöllä. Glögiä tai muitakaan mehujuomia ei saa kuumentaa suoraan vedenkeittimessä. Niistä voi irrota haitallisia aineita, esimerkiksi hapan mehu voi liuottaa keittimen vastuksista kuparia. Vedenkeittimen sisäpuolelle kertyy vähitellen kalkkisaostumia, jotka voi poistaa valmistajan ohjeiden mukaan. == Lähteet == == Aiheesta muualla == * Luokka:Keittiökoneet Luokka:Teevälineet
Pinot Meunier

Pinot Meunier on viinin valmistukseen käytettävä tumma rypälelajike. Se on yksi Pinot Noirin mutaatioista. Saksassa rypäle tunnetaan nimellä Müllerrebe tai Schwarzriesling. Pinot Meunieria viljellään etenkin Champagnessa Ranskassa, ja se on yksi kolmesta tärkeimmästä samppanjaan käytettävästä lajikkeesta. Lajiketta viljellään Ranskan lisäksi myös Saksassa sekä vähäisissä määrin Australiassa, Uudessa-Seelannissa ja Yhdysvalloissa. Pinot Meunier versoo myöhemmin ja kypsyy aiemmin kuin Pinot Noir, joten se ei kärsi Pohjois-Ranskan keväthallasta ja syyssateista yhtä herkästi. Lajike viihtyy hyvin ja tuottaa tasaisesti lähes kaikissa maaperätyypeissä. Pinot Meunierin sato on muita samppanjalajikkeita luotettavampi ja on usein 6–8 tonnia eekkeriltä. Pinot Meunier on hiukan hapokkaampi kuin Pinot Noir. Se antaa samppanjalle kirkkautta, hedelmäisyyttä ja mausteisuutta. Se ei kuitenkaan säily yhtä hyvin. ==Lähteet== Luokka:Viinirypälelajikkeet
Rauta-rikkiproteiini

Rauta-rikkiproteiini on proteiini, johon on kiinnittynyt rautaioni, joka ei ole sitoutunut hemiryhmään. Sen sijaan rauta on sitoutunut joko kysteiiniaminohappoon tai kysteiinin lisäksi rikkiatomeihin muodostaen klustereita, joissa rautaan voi olla sitoutuneina muitakin ligandeja. Monet rauta-rikkiproteiinit osallistuvat eliöiden aineenvaihdunnassa hapetus- pelkistysreaktioihin tai toimivat sensoreina tai proteiinin rakennetta tukevina yksiköinä. ==Rauta-rikkiproteiinien rakenne== Rauta- rikkiproteiineille tunnusomaista on, että proteiinit ovat kovalenttisesti sitoutuneet yksiköihin, joissa on yksi, kaksi, neljä tai kahdeksan rautaionia, rikkiatomeja ja mahdollisesti myös muita ligandeja. Näiden proteiinin molekyylimassa vaihtelee välillä 6-20 kDa. Rauta-rikkiproteiinit osallistuvat eliöiden aineenvaihdunnassa hapetus-pelkistysreaktioihin, koska rauta on stabiili sekä hapetusluvuilla +II että + III. ===Rubredoksiinit=== Yksinkertaisimpia rauta-rikkiproteiineja ovat rubredoksiinit. Niiden rakenteessa rautaioni on sitoutunut joko neljään kysteiiniamonihappoon tai kahteen kysteiiniin ja kahteen histidiiniaminohappoon niin kutsuttujen Riesken proteiinien tapauksessa. ===2Fe-2S-klusterit=== Kahdesta rautaionista, joita yhdistää kahden sikkiatomin muodostama rikkisilta on yksinkertaisin rauta- rikkiproteiinien sisältämistä klustereista. Ferredoksiineissa tämän klusterit rautaionit ovat koordinoituneet lisäksi proteiinissa neljään kysteiiniaminohappoon ja niin kustutuissa Riesken proteiineissa rautoihin koordinoituvat kaksi kysteiiniä ja kaksi histidiiniä. Tällainen proteiini on myös eliöiden hapetus-pelkistystasapainoa säätelevä SoxR-proteiini. ===4Fe-4S-klusterit=== Neljästä rautaionista ja neljästä rikkiatomista koostuva rakenteeltaan kuutiomainen klusteri on yksi tyypillisimmistä rauta- riikiproteiineissa esiintyvistä klustereista. Nämä klusterit ovat lisäksi koordinoituneet kysteiiniaminohappoihin. Tätä klusteria esiintyy useissa hapetus-pelkistysreaktioita katalysoivissa entsyymeissä, kuten nitrogenaaseissa ja NADH-dehydrogenaasissa, radikaalireaktioita katalysoivissa entsyymeissä kuten biotiinisyntaasissa sekä eräissä muita kuin hapetus- pelkistysreaktioita katalysoivissa entsyymeissä kuten akonitaasissa ja amidofosforibosyylitransferaasissa. 4Fe-4S-klusteri esiintyy myös raudan imeytymistä ja kudoksissa siirtymistä säätelevissä proteiineissa. : ===3Fe-4S-klusterit=== 3Fe-4S-klusterit ovat harvinaisempia kuin 4Fe-4S-klusterit. Tällainen on esimerkiksi inaktiivisessa muodossa oleva akonitaasi, joka aktivoituu raudan lisäyksessä pelkistimen läsnä ollessa. ===Muita rauta-rikkiproteiineissa esiintyviä klustereita=== Nitrogenaaseissa on 4Fe-4S-klusterien lisäksi 8 rauta-atomista ja 7 rikkiatomista koostuva klusteri, jonka keskusatomina on hiiliatomi ja lisäksi kolmeen rikkiatomiin on koordinoitunut myös molybdeeni-ioni. Rauta-atomit ovat lisäksi koosrdinoituneet kysteiiniaminohappoihin ja molybdeeni-ioni on koordinoitunut histidiiniin ja homositruunahappoon. Myös esimerkiksi hiilimonoksididehydrogenaasi sisältää useista rauta- ja rikkiatomeista koostuvan klusterin. ==Lähteet== Luokka:Proteiinit
Osmo Mäkitie

Osmo Ahti Mäkitie, vuoteen 1939 Mecklin (27. heinäkuuta 1920 Helsinki – 8. elokuuta 1991https://www.hs.fi/ihmiset/art-2000003085634.html) oli suomalainen kemisti. Hän oli Helsingin yliopiston analyyttisen kemian professori 1973–1984 ja dosentti 1984–1988 ja tutki maaperäkemiaa ja analyyttistä kemiaa.Facta 2001, WSOY 1981, 11. osa, palsta 638Helsingin yliopiston opettaja- ja virkamiesluettelo == Lähteet == Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1920 syntyneet Luokka:Vuonna 1991 kuolleet
Kesäuniversiadit 2015

XXVIII kesäuniversiadit järjestettiin Gwangjussa, Etelä-Koreassa 3.–14. heinäkuuta 2015. Kesäuniversiadit olivat järjestyksessään 28:nnet, kilpailuja järjestettiin 272 kaikkiaan 21 lajissa. Kilpailuihin osallistui 12 986 urheilijaa. ==Aiheesta muualla== *Tapahtuman verkkosivusto 2015 Luokka:Vuoden 2015 urheilu Luokka:Etelä-Korean urheilu Luokka:Gwangju
Heikki Mälkki

Heikki Mälkki (10. huhtikuuta 1924 Vahviala – 15. lokakuuta 2021 HelsinkiKuolinilmoitus, Helsingin Sanomat 14.11.2021, s. C 19) oli suomalainen juristi ja Helsingin hovioikeuden presidentti. Hän oli korkeimman oikeuden oikeusneuvos 1971–1982 ja Helsingin hovioikeuden presidentti 1982Facta 2001, WSOY 1981, 11. osa, palsta 639–1988Facta 2001, Täydennysosa 1990, WSOY 1990, s. 370. Mälkki suoritti ylemmän oikeustutkinnon 1951 ja sai varatuomarin arvon 1954.Suomen Lakimiehet 1970, Suomen lakimiesliiton kustannus, s. 609 == Lähteet == == Aiheesta muualla == * Heikki Mälkin muistokirjoitus Helsingin Sanomissa Luokka:Suomalaiset juristit Luokka:Korkeimman oikeuden jäsenet Luokka:Suomen hovioikeuksien presidentit Luokka:Vuonna 1924 syntyneet Luokka:Vuonna 2021 kuolleet
Patrik Carlgren

Patrik Ulf Anders Carlgren (s. 8. tammikuuta 1992 FalunPatrik Carlgren AIK:n sivuilla ) on ruotsalainen jalkapalloilija. Pelipaikaltaan hän on maalivahti. Hän edustaa Tanskan Superliigassa pelaavaa FC Nordsjællandia. Carlgren oli voittamassa alle 21-vuotiaiden Euroopan-mestaruutta Tšekissä 2015. Debyytin Ruotsin A-maajoukkueessa hän teki 10. tammikuuta 2016 Suomea vastaan.Svensk storseger mot Backes Finland, sverigesradio.se, 10.1.2016 == Lähteet == Luokka:Ruotsalaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Yrjö Mälkki

Yrjö Mälkki (s. 31. elokuuta 1926 Vahviala) oli Valtion teknillisen tutkimuskeskuksen elintarvikelaboratorion johtaja ja Teknillisen korkeakoulun professori. Mälkin vanhemmat olivat kartoittaja Kosti Mälkki ja Alina Sipiläinen. Hän pääsi ylioppilaaksi vuonna 1945, suoritti diplomi-insinöörin tutkinnon 1950 ja tekniikan lisensiaatin tutkinnon 1962. Mälkki väitteli tekniikan tohtoriksi vuonna 1965 Teknillisessä korkeakoulussa. == Lähteet == ==Aiheesta muualla== * VTT toi siitakesienet Suomeen. Impulssi 2/2006. Web Archive. Luokka:Suomalaiset kemistit Luokka:Suomalaiset insinöörit Luokka:Valtionlaitosten johtajat‎ Luokka:Teknillisen korkeakoulun professorit Luokka:Suomalaiset professorit Luokka:VTT Luokka:Vuonna 1926 syntyneet Luokka:Elävät henkilöt
Nabil Bahoui

Nabil Bahoui (s. 5. helmikuuta 1991) on ruotsalainen jalkapalloilija. Pelipaikaltaan hän on keskikenttäpelaaja tai hyökkääjä. Bahoui on vuodesta 2019 edustanut Tukholman AIK:ta, jossa hän on pelannut aiemminkin. Bahoui teki ensiesiintymisensä Ruotsin pääsarjassa Allsvenskanissa 1. toukokuuta 2009, kun hänen edustamansa IF Brommapojkarna pelasi kotonaan 1–1-tasapelin IF Elfsborgia vastaan. Hän pelasi seurassa yhteensä 14 pääsarjaottelua kausina 2009 ja 2010. Seuraavat kaksi kautta Bahoui edusti Brommapojkarnaa Superettanissa ja kävi lainalla useissa seuroissa. Paikkansa pääsarjatasolla hän vakiinnutti kaudella 2013 siirryttyään AIK:hon. Allsvenskan-kaudella 2014 Bahoui oli joukkueensa paras maalintekijä tehtyään 14 maalia.Topscorers – Allsvenskan 2014. Soccerway. Banoui siirtyi heinäkuussa 2015 saudiarabialaiseen Al-Ahliin. Sittemmin hän on edustanut Saksassa Hamburger SV:tä, Sveitsissä Grasshoppersia, lainalla Ruotsissa AIK:ta ja Alankomaissa De Graafschapia, kunnes hän kesällä 2019 palasi pysyvästi AIK:hon. Ruotsin A-maajoukkueessa Bahoui teki ensiesiintymisensä tammikuussa 2014 ystävyysotteluissa Moldovaa ja Islantia vastaan. Hän on pelannut kaikkiaan kahdeksan A-maaottelua, joista viimeisimmän tammikuussa 2015. Maaotteluista kuusi oli ystävyysotteluita ja kaksi EM-karsintaa. == Lähteet == Luokka:Ruotsalaiset jalkapalloilijat Luokka:Vuonna 1991 syntyneet Luokka:Elävät henkilöt
Gruppo del Popera

Gruppo del Popera on Italian Dolomiiteilla sijaitseva vuoristoalue. Ryhmän korkein huippu on Cima Undici (3 092 m). Luokka:Alppien vuoret Luokka:Italian vuoret Luokka:Dolomiitit
Cadini di Misurina

Cadini di Misurina on Italian Dolomiiteilla sijaitseva vuoristoalue. Ryhmän korkein huippu on Cima Cadin di San Lucano (2 839 m). Luokka:Alppien vuoret Luokka:Italian vuoret Luokka:Dolomiitit Luokka:Bellunon maakunta
Monte Cristallo

Monte Cristallo on Italian Dolomiiteilla sijaitseva 3 221 metriä korkea vuori. Huippu on osa Cristallon vuoriryhmää. Luokka:Alppien vuoret Luokka:Italian vuoret Luokka:Dolomiitit Luokka:Bellunon maakunta Luokka:Cortina d’Ampezzo
Päämies

Päämies voi tarkoittaa ainakin seuraavia: *johtava henkilö ryhmässä *suvun päämies, varsinkin aatelissuvuissa suvun symbolinen johtaja, jonka asema periytyy patrilineaarisesti suvun kantaisästä *päämies, henkilö, joka on valtuuttanut toisen toimimaan edustajanaan; varsinkin asianajajan edustettava oikeudessa *Päämies, John Grishamin romaani *Päämies, vuonna 1994 valmistunut yhdysvaltalainen elokuva *Päämies, vuosina 1998–2006 toiminut matkapuhelinmyymälöiden ketju ==Katso myös== *Valtionpäämies *Päämies–agentti- ongelma
Mälkönen

Mälkönen on suomalainen sukunimi seuraavilla henkilöillä: * Aino Mälkönen (1900–1920), sairaanhoitaja, Suomen sisällissodan valkoisten taistelija * Eino Mälkönen (1938–2006), metsätieteilijä, professori * Enni Mälkönen (s. 1990), kartanlukija ralliautoilussa * Pentti Mälkönen (1928–2023), kemisti, professori
Eino Mälkönen

Eino Mälkönen (12. joulukuuta 1938 – 17. tammikuuta 2006Eino Mälkönen . Muistot. Hs.fi. Viitattu 9.7.2015.) oli suomalainen metsätieteilijä. Hän oli Metsäntutkimuslaitoksen maantutkimusosaston professori vuodesta 1980. Hänen tutkimusalaansa oli metsikön ravinnekierto.Facta 2001, 11. osa, palsta 639. WSOY, 1981. == Lähteet == Luokka:Suomalaiset metsätieteilijät Luokka:Suomalaiset professorit Luokka:Vuonna 1938 syntyneet Luokka:Vuonna 2006 kuolleet
Samu Alanko

Samu Alanko (s. 16. toukokuuta 1998 Hyvinkää) on suomalainen jalkapalloilija, joka pelaa hyökkääjänä Veikkausliigan Vaasan Palloseurassa. Alanko debytoi Veikkausliigassa kaudella 2015 Vaasan Palloseuran riveissä. == Seurajoukkueet == Alangon pelaajaura aikuisten tasolla alkoi kaudella 2015, kun hän nousi Veikkausliigassa pelanneen VPS:n kokoonpanoon. Alanko debytoi Veikkausliigassa 5. heinäkuuta 2015 ottelussa VPS–FC Inter. Kaudella 2015 Alanko pelasi myös Kakkosessa FC Kiistossa ja kaudella 2016 Ykkösessä FF Jarossa. Kevätkauden 2017 Alanko pelasi Itävallan kolmostasolla First Viennan joukkueessa, ja kauden 2017–2018 samassa sarjassa pelanneessa Austria Wienin reservijoukkueessa. Alanko palasi VPS:n riveihin kaudella 2018. Hän pelasi loppukauden aikana yhdeksässä liigaottelussa. VPS oli kaudella 2018 Veikkausliigassa kuudes. Kaudella 2019 Alanko pelasi VPS:n riveissä 16 liigaottelua, joista 10 avauskokoonpanossa. Ensimmäisen liigamaalinsa Alanko teki 25. kesäkuuta 2019 FC Interiä vastaan. VPS jäi kaudella 2019 liigassa viimeiseksi ja putosi Ykköseen. Alanko jatkoi VPS:n runkopelaajana ja pelasi kaudella 2020 yhteensä 18 Ykkösen ottelua. Hän teki kauden aikana kuusi maalia. VPS oli kaudella 2020 Ykkösessä kuudes. Alanko siirtyi kaudeksi 2021 Veikkausliigassa pelaavaan AC Ouluun. Elokuussa 2022 Alanko palasi Vaasan Palloseuraan. Samu Alanko on pelannut Veikkausliigassa kauden 2023 loppuun mennessä kahdeksan kautta kahdessa joukkueessa (VPS ja AC Oulu) yhteensä 89 ottelua ja tehnyt kahdeksan maalia. == Maajoukkue == Samu Alanko debytoi ikäluokkansa (1998) maajoukkueessa 14-vuotiaana 16. huhtikuuta 2013 Dublinissa pelatussa ottelussa Irlanti–Suomi. Hän pelasi oman ikäluokkansa maajoukkueessa 18 ottelua.Jalkapallokirjat 2014–2017 == Saavutukset == * Veikkausliigapronssia kaudella 2023 VPS:n riveissä. == Lähteet == == Aiheesta muualla == * Samu Alanko Palloliiton sivuilla * Samu Alanko Veikkausliigan sivuilla Luokka:Suomalaiset jalkapalloilijat Luokka:AC Oulun pelaajat Luokka:Vuonna 1998 syntyneet Luokka:Elävät henkilöt